Odense Adresse-Contoirs Efterretninger, 1837-04-17
Frankerig. Til Ærgrelse for Deputeredekammeret og til Bekymring for alle dem, der mene det oprigtigt med dette Lands indre Fred, var Ministeriet endnu den 9de ikke kommet istand. Kombinationen Mole-Soult kaldes spotviis: det 24 Timers Ministerium, og paa hele Tingenes Stilling anvender Man Marskal Lobaus tidligere ved en lignende Leilighed brugte djærve Soldaterudtryk: "at det en et frygteligt Søle." Marskal Soult skal ikke alene have gjort Jkkeaabenbarelsens=, Deportations= og Appanage=Udkastets Tilbagekaldelse til Betingelse for sin Jndtrædelse, men endog fordret Dhrr. Villemains og Berengers Optagelse i Kabinettet, som en Garantie for en Tilnærmelse til Oppositionen, og den redelige og samvittighedsfulde Hr. Hu mann skal reentud have nægtet at modtage Finantsportefeuillen, saalænge Udgifterne evindelig overskride Jndtægterne og Staten oven i Kjøbet belæsses med nye Byrder for den kongelige Familie. Under disse mislige Omstændigheder er det da intet Under, at Deputeredekammeret uforbeholdent lægger sin Misfornøielse for Dagen og at der i sammes Møder finde foruroligende Optrin Sted, saaledes som den 6te, da Hr. Lafitte kaldte det en Skandal, at Præsidenten lod de Deputerede kalde ind fra Sideværelserne, for at lade dem afstemme i Sager, hvis Drøftelse de aldeles ikke havde overhørt. Denne almindelige Utilfredshed overseer imidlertid Regjeringen og har atter begaaet et høist upopulairt Skridt, idet den, uden at opgive Motiverne, har opløst Parisernationalgardens 4de Kompagnie af den 5te Legions 3die Bataillon, fordi dette ved Officeervalget havde valgt to Officerer, Dhrr. Hulot og Bastide, der vare mistænkte for Republikanisme; men Følgerne af dette Misgreb var, at der af det fornærmede Kompagnie øieblikkelig blev foranstaltet et Festmaaltid for de nævnte to Herrer, Mere eftergivende, end de øvrige Medlemmer af den Kongelige Familie, har dog den unge Hertug af Nemours bedet Grev Mole om, endelig at sammensætte et Ministerium og at tage Appanageudkastet tilbage: han ønskede ikke at være Tvistens Æble mellem sin Kongelige Fader og Nationen. Vel gik der i Amsterdam den 11te det Rygte, at Kongen havde givet efter og agtede at forandre sin Regjeringspolitik, samt at Dhrr. Thiers, Soult, Humann. og Passy havde faaet det Hverv at udarbeide et nyt Program over den ydre og indre Politik, hvor det blandt Andet skulde hedde: at Frankerig ingenlunde vilde taale nogen Kontrarevolution i Spanien;" men dette Rygte trænger vistnok til Bekræftelse, og Journal des Debats kan ikke overtale sig til at troe, at Man, uden at have mistet Forstanden, vilde opgive et Regjeringssystem, der med Helder bleven fulgt i 6 Aar. Meuniers Proces er begyndt. Henved 160 Pairs vare tilstede og Man kan slutte sig til Hr. Barthes Beretnings Længde deraf, at der ere afhørte over 2000 Vidner. Kun Meunier, Lavaur og Lacaze bleve satte under Anklage; Doche og Redares bleve frifundne (see denne Avis Nr. 5, 11 o. s.). Efter de fleste Vidners Udsagn er Meunier et exalteret, indbildsk, men meget virksomt Menneske, der ikke skyer nogensomhelst Fare. Fra 1830 til 1836 fø han et udsvævende Levnet og har i al den Tid grublet over Mordet; han er Republikaner og Medlem af Familieselskabet, og han paastaaer, at han med Lavaur og Lacatehar raflet om, hvem der skulde begaae Attentatet, hvilket imidlertid benægtes af disse.